**PORVOON SUOMALAISEN SEURAKUNNAN RIPPIKOULUJEN**

**PELISÄÄNTÖJÄ KOTONA KESKUSTELTAVAKSI,**

**sisältäen ohjeet korona-virus covid 19 tilanteessa**

Porvoon suomalaisen seurakunnan kaikissa rippikouluissa noudatetaan yhteisiä paikallisesti tai valtakunnallisesti luotuja pelisääntöjä. Toivomme, että kodeissa keskustellaan tähän kirjatuista periaatteista ennen leirijakson alkua.

**MIKSI PITÄÄ OLLA PELISÄÄNNÖT?**

Leirille osallistuu joukko ihmisiä, jotka oppivat, nukkuvat, asuvat ja viettävät vapaa-aikaa yhdessä. Ilman yhteisiä periaatteita elämä kävisi pian haastavaksi, siksi sitoudumme noudattamaan yhteisiä ohjeita.

**YLEINEN TURVALLISUUS, eli kuka määrää kaapin paikan?**

Jokaisen leirin ohjelmasta vastaa 4-5 hengen työntekijätiimi, joka myös vastaa leirin turvallisuudesta. Osaltaan leirin arjen sujumisesta ja pienryhmien toiminnasta vastaavat koulutetut 16-18 vuotiaat isoset.

**TOISTEN HUOMIOONOTTAMINEN**

" Sen mitä tahdot toisten tekevän sinulle, tee samoin heille"

Rippileirillä opettelemme päivittäin toisten huomioonottamista. Kaikki riparilaiset ovat keskenään tasa-arvoisia. Kiusaamiseen ja muuhun huonoon käytökseen puututaan välittömästi. Kaikki osallistuvat vuorollaan leirin yhteisiin talkootöihin, yhteisen viihtyvyyden turvaamiseksi.

**YKSITYISASIOIDEN KUNNIOITTAMINEN**

Jokaisella leirillä osallistuvalla on oikeus yksityisasioiden suojaan. Yksittäiseen henkilöön liittyvien terveystietojen tai muun yksityisyyden suojaan liittyvän tiedon levittäminen on kielletty. Tämä on hyvä pitää mielessä myös kotiväen keskusteluissa.

**SAIRAUDET, ALLERGIAT JA RUOKAVALIOT**

Ensimmäiselle leirijaksolle palautettiin huoltajan ja rippikoululaisen allekirjoittama leirisopimus/turvatietolomake. Huoltajan velvollisuus on informoida leirin ohjaajia mahdollisista muutoksista nuoren terveyteen ja ruokavalioon liittyvistä erityiskysymyksistä ja mahdollisesta lääkityksestä.

**RIPPIKOULUN KESKEYTYMINEN**

Sairastapauksissa tai muissa ongelmatilanteissa nuorella tulee olla mahdollisuus palata kotiinsa, tai muuhun huoltajan osoittamaan paikkaan. Lähtökohtaisesti nuoren paluukuljetuksesta vastaa huoltaja. Sairastapauksissa seurakunta voi myös sovittaessa järjestää maksuttoman kuljetuksen kotiin (taksi). Mikäli rippikoulu keskeytyy, sovitaan rippikoulun jatkosta ja konfirmaation uudesta ajankohdasta oman rippikoulun työntekijöiden kanssa.

**TAPATURMAVAKUUTUS**

Seurakunta on tapaturmavakuuttanut kaikki leiriläisensä. Vakuutus tai seurakunta ei korvaa esinevahinkoja tai esineiden katoamisia.

**PUHELIMET**

Leirillä saa käyttää omaa puhelinta vapaa-ajalla, ei kuitenkaan ohjelmien, ruokailutilanteissa ja hiljaisuuden (klo 23-08) aikana. KTS. kohta tapaturmavakuutus.

**PÄIHTEET, TUPAKKAVALMISTEET JA ENERGIAJUOMAT**

Päihteiden ja tupakkavalmisteiden käyttö ja hallussapito rippileirillä on ehdottomasti kielletty. Huumausaine-epäilyissä seurakunta tukeutuu poliisin ja lastensuojelulain velvoittamana sosiaalitoimen apuun. Energiajuomat ovat myös kiellettyjä.

**VIERAILIJAT**

Kurssikeskukset ovat yksityisalueita. Korona-epidemia COVID-19 aikana leireillä ei voi vierailla. Mahdollisista varustetäydennyksistä tulee sopia leirin ohjaajien kanssa. Keittiö- ja muu henkilökunta on pääsääntöisesti sama leirin aikana ja liikkuminen leirin käytössä oleviin tiloihin rajoittuu siivoustehtäviin. Jos nuori tulee leirille omalla kyydillä, tuoja ei voi tulla leirikeskuksen sisätiloihin

**LEIRIALUEELTA POISTUMINEN**

Korona-epidemian aikana leiriltä ei voi poistua ja palata (esim. harrastemenot). Poikkeuksena käynnit sairaanhoitopalveluissa.

**ERITYISOHJEET KORONAVIRUS COVID-19 TILANTEEN JOHDOSTA**

Leirille lähdettäessä nuoren tulee olla täysin terve ja oireeton. Mikäli leirin osallistuja tai työntekijäjoukkoon kuuluva kantaa virusta, on altistuminen leiriolosuhteissa mahdollista.

Allergia-oireista kärsivien tulee vararautua hoitavan lääkärin määräämällä riittävällä lääkityksellä.

Leirien yhteiskuljetuksissa turvaetäisyyden noudattaminen ei kaikilta osin ole mahdollista. Leirin kokonaiskesto huomioiden, matkustamiseen käytetty aika ei muodosta erityistä riskiä. Leirille on mahdollisuus tulla myös huoltajan järjestämällä kyydillä, tästä pitää ilmoittaa etukäteen jollekin leirin ohjaajista. Nuoren tuoja ei voi tulla leirikeskuksen sisätiloihin.

 Leiriolosuhteissa turvavälien pitäminen on käytännössä hyvin vaikeaa. Jokaisen leiriläisen tulee tietoisesti pyrkiä noudattamaan turvavälejä aina kun se on mahdollista. Muissa kuin omassa majoitushuoneessa ei saa vierailla tai oleskella. Mikäli eri huonekunnille osoitetaan nimettyjä wc ja peseytymistiloja, tulee jakoa noudattaa. Majoitushuoneissa kaikki omat matkatavarat tulee säilyttää nimetyssä kaapissa tai omassa laukussa. Hammasharjan olisi hyvä olla suojakotelossa. Saunatiloissa noudatamme ”uimahallin pelisääntöjä”, löylytiloihin tullaan suihkun kautta, ilman uima-asua. Löylyhuoneessa vaalimme etäisyyttä. Kaikissa leiripaikoista löytyy yksityiset suihkutilat.

Käsihygieniaan kiinnitetään tavallista enemmän huomiota. Leirin osallistujia ja henkilökuntaa ohjataan pesemään kädet saippualla yhteisiin tiloihin tultaessa, niistä lähdettäessä, aina ulkoa sisään tultaessa, wc-käynnin ja yhteiskäytössä olleiden tavaroiden (erilaiset pelivälineet ym) käytön jälkeen. Käsienpesun jälkeen, ruokailun aikana matkapuhelimeen ei saa koskea. Majoitusrakennuksista ja muissa yhteisistä tiloista löytyy myös käsidesiä, ensisijaisesti suosittelemme käsienpesua. Noudatamme aivastus ja niistämisohjeistusta. Jokaisella nuorella pitää olla riittävästi kertakäyttönenäliinoja leiriviikon tarpeisiin.

Jokainen leirille osallistuva saa henkilökohtaiseen ”sportti-pussin”, jossa kuljettaa koko leiriviikon varusteitaan (laulukirja, penaali, vihko, Raamattu jne.).

Ruokailutilanteissa noudatamme paikallisten viranomaisten ohjeita mm. ruuan annostelun suhteen. Nuoria pyydetään käyttämään harkintaa omien eväiden (herkkujen) mukaan ottamisessa. Makeisten ja juomien tarjoaminen muille on kielletty (energiajuomat, purukumi ja cnack-tuotteet kokonaan kielletty).

Jos leirille osallistuvalla henkilöllä ilmenee Koronavirus COVID-19 taudin oireita**\*** eristetään hänet välittömästi nenä-suumaskilla varustettuna muusta leiristä. Huoltajan kanssa sovittuamme ja tarvittaessa paikallisten terveysviranomaisten ohjeiden mukaan nuori:

- siirtyy kotiin ja huoltaja on yhteydessä Porvoon hengitystieinfektio vastaanotolle.

- tai joissakin tapauksissa, huoltajan kanssa sovitusti kuljetetaan leiripaikkakunnalla Koronavirustestiin, leirin jatko päätetään testituloksen mukaan.

|  |
| --- |
| **\***Mitkä ovat koronavirus COVID-19 oireet?Uusi koronavirus aiheuttaa äkillisen hengitystie-infektion. Monien sairastuneiden oireet ovat olleet lieviä, mutta joukossa on ollut myös vakavasti sairastuneita. Oireita voivat olla kuume, yskä, hengenahdistus, lihaskivut, väsymys, nuha, pahoinvointi, ripuli. Taudin yhteydessä on kuvattu myös maku- ja hajuaistin häiriöitä. (THL 21.5.2020) |

**LISÄTIETOJA RIPPILEIREISTÄ JA NIIDEN PELISÄÄNNÖISTÄ:**

- oman rippikoulun ohjaajilta (yhteystiedot leiri-infossa ja konfirmaatiokutsussa)

- nuorisotyönjohtaja Jari Oksanen puh. 040 049 4039, jari.oksanen@evl.fi

- vs. rippikoulupappi Maiju Halmela puh. 040 661 2704, maiju.halmela@evl.fi